stanford-oval/wikipedia huggingface dataset:
สุขาวดีอเวจี
สื่อ > มังงะ

เขียนและวาดภาพโดย Yuji Kaku สุขาวดีอเวจี : Jigokuraku เริ่มการตีพิมพ์รายสัปดาห์บน แอปพลิเคชันและเว็บไซต์ Shōnen Jump+เมื่อวันที่ 22 มกราคม 2018 ซีรีส์นี้จบลงด้วยตอนที่ 127 ในวันที่ 25 มกราคม 2021 มีการรวบรวมบทและจัดพิมพ์เป็น เล่ม tankōbon 13 เล่มโดย Shueisha ระหว่างวันที่ 4 ธันวาคม 2020 ถึง 30 เมษายน 2021 นอกจากนี้ Shueisha ยังเผยแพร่ซีรีส์นี้เป็นภาษาอังกฤษฟรีพร้อมกันบนแอปและเว็บไซต์ Manga Plus ตอนพิเศษได้รับการตีพิมพ์ในโชเน็นจัมป์รายสัปดาห์ในฉบับที่ 27/28 ของวันที่ 6 สิงหาคม 2018 และฉบับที่ 28 ของวันที่ 10 มิถุนายน 2019 One-shot ตอนพิเศษหัวข้อ "Forest of Misfortune" (勿怪の森, Mokke no Mori ) เผยแพร่ทางโชเน็นจัมป์+เมื่อวันที่ 8 เมษายน พ.ศ. 2566
Jigokuraku ~Saikyō no Nukenin Gaman no Gabimaru~ (じごくらく 〜最強の抜け忍 がまんの画眉丸〜 ) มังงะแนวคอมเมดี้ที่แยกออกมาสร้างโดย Ōhashi เริ่มสร้างซีรีส์ใน Shōnen Jump+เมื่อวันที่ 20 มกราคม 2020 จบลงด้วยตอนที่ 21 ในวันที่ 29 มิถุนายน 2020 บทเหล่านี้ได้รับการรวบรวมและเผยแพร่เป็นหนึ่ง tankōbon ในวันที่ 4 กันยายน 2020
Viz Media เริ่มเผยแพร่ สุขาวดีอเวจี : Jigokuraku เป็นภาษาอังกฤษแบบดิจิทัลบนเว็บไซต์ของพวกเขาฟรีในวันที่ 17 พฤษภาคม 2018 พวกเขาวางจำหน่ายฉบับพิมพ์ทั้ง 13 เล่มตั้งแต่วันที่ 17 มีนาคม 2020 ถึง 15 มีนาคม 2022
สื่อ > อนิเมะ

อนิเมะทีวีซีรีส์ดัดแปลงได้รับการประกาศโดยโชเน็นจัมป์รายสัปดาห์ในเดือนมกราคม พ.ศ. 2564 ผลิตโดย MAPPA และกำกับโดย คาโอริ มาคิตะ โดยมีอากิระ คินดะอิจิเขียนบท โคจิ ฮิซากิออกแบบตัวละคร และโยชิอากิ เดวะแต่งเพลง  ซีรีส์นี้ออกอากาศตั้งแต่วันที่ 1 เมษายนถึง 1 กรกฎาคม พ.ศ. 2566 ทาง TV Tokyo และเครือข่ายอื่น ๆ เพลงเปิดคือ "Work" โดย Ringo Sheena และ Millennium Parade ในขณะที่เพลงปิดคือ "Kamihitoe" โดย Uru  ครันชี่โรลได้รับลิขสิทธิ์ซีรีส์สำหรับการสตรีมในอเมริกา ยุโรป แอฟริกา โอเชียเนีย ตะวันออกกลาง และ CIS ในขณะที่ Netflix ได้รับลิขสิทธิ์ซีรีส์ในเอเชียแปซิฟิก (ไม่รวมจีนแผ่นดินใหญ่ ออสเตรเลีย นิวซีแลนด์) 
มีการประกาศฤดูกาลที่สองหลังจากการออกอากาศตอนที่สิบสาม โดยมีกำหนดออกอากาศในเดือนมกราคม พ.ศ. 2569 โดยนักแสดงและทีมงานกลับมารับบทบาทเดิมอีกครั้ง
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "อาชญากรและมือสังหาร" ถอดเสียง: "Shizaijin to Shikkōnin" (ญี่ปุ่น: 死罪人と執行人) | คาโอริ มากิตะ | อากิระ คินดาอิจิ | คาโอริ มากิตะ | 1 เมษายน 2566 (2566-04-01) |
| 2 | "จัดลำดับและคัดเลือก" ถอดเสียง: "Senbetsu to Sentaku" (ญี่ปุ่น: 選別と選択) | ยาซูฮิโระ เกชิ | อากิระ คินดาอิจิ | คาซูกิ อากาเนะ | 8 เมษายน 2566 (2566-04-08) |
| 3 | "จุดอ่อนและจุดแข็ง" ถอดเสียง: "Yowasa to Tsuyosa" (ญี่ปุ่น: 弱さと強さ) | คาโยนะ ยามาดะ | อากิระ คินดาอิจิ | โซจิ นิโนมิยะ | 15 เมษายน 2566 (2566-04-15) |
| 4 | "นรกกับสวรรค์" ถอดเสียง: "Jigoku to Gokuraku" (ญี่ปุ่น: 地獄と極楽) | เท็ตสึยะ วากาโนะ | อากิระ คินดาอิจิ | เท็ตสึยะ วากาโนะ | 22 เมษายน 2566 (2566-04-22) |
| 5 | "ซามูไรกับสตรี" ถอดเสียง: "Samurai to Onna" (ญี่ปุ่น: 侍と女) | ชู วาตานาเบะ | อากิระ คินดาอิจิ | ชิเงยูกิ มิยะ | 29 เมษายน 2566 (2566-04-29) |
| 6 | "อารมณ์และเหตุผล" ถอดเสียง: "Kokoro to Kotowari" (ญี่ปุ่น: 心と理) | ยาซูฮิโระ เกชิ | อากิระ คินดาอิจิ | ยาซูฮิโระ เกชิ | 6 พฤษภาคม 2566 (2566-05-06) |
| 7 | "ดอกไม้และการเสียสละ" ถอดเสียง: "Hana to Nie" (ญี่ปุ่น: 花と贄) | เค็นโตะ ชินตานิ | อากิระ คินดาอิจิ | ริซาโกะ โยชิดะ | 13 พฤษภาคม 2566 (2566-05-13) |
| 8 | "สาวกและเจ้านาย" ถอดเสียง: "Deshi to Shi" (ญี่ปุ่น: 弟子と師) | ฟูมิโตะ ยามาดะ | อากิระ คินดาอิจิ | คาโอริ มากิตะ | 20 พฤษภาคม 2566 (2566-05-20) |
| 9 | "พระเจ้ากับมนุษย์" ถอดเสียง: "Kami to Hito" (ญี่ปุ่น: 神と人) | รีวตะ ยามาโมโตะ | อากิระ คินดาอิจิ | จุง ชิชิโดะ | 3 มิถุนายน 2566 (2566-06-03) |
| 10 | "เงาและแสงสว่าง" ถอดเสียง: "In to Yō" (ญี่ปุ่น: 陰と陽) | ทาโร คูโบะ ยูกิ นิชิฮาตะ | อากิระ คินดาอิจิ | เท็ตสึยะ วากาโนะ | 10 มิถุนายน 2566 (2566-06-10) |
| 11 | "อ่อนแอและแข็งแกร่ง" ถอดเสียง: "Yowai to Tsuyoi" (ญี่ปุ่น: 弱イと強イ) | ยาซูฮิโระ เกชิ | อากิระ คินดาอิจิ | ชิเงยูกิ มิยะ | 17 มิถุนายน 2566 (2566-06-17) |
| 12 | "ร่มกับหมึก" ถอดเสียง: "Kasa to Sumi" (ญี่ปุ่น: 傘と墨) | เทรูยูกิ โอมิเนะ | อากิระ คินดาอิจิ | จุง ชิชิโดะ | 24 มิถุนายน 2566 (2566-06-24) |
| 13 | "ความฝันกับความจริง" ถอดเสียง: "Yume to Utsutsu" (ญี่ปุ่น: 夢と現) | คาโอริ มากิตะ ยาซูฮิโระ เกชิ | อากิระ คินดาอิจิ | จุง ชิชิโดะ เทรูยูกิ โอมิเนะ | 1 กรกฎาคม 2566 (2566-07-01) |
หอยเชลล์

| หอยเชลล์ หอยพัด ช่วงเวลาที่มีชีวิตอยู่: ไทรแอสซิกตอนกลางถึงปัจจุบัน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Mollusca
ชั้น:: Bivalvia
ชั้นย่อย:: Pteriomorphia
อันดับ:: Pectinoida
อันดับย่อย:: Pectinina
วงศ์ใหญ่:: Pectinoidea
วงศ์:: Pectinidae Wilkes, 1810

สกุล
 ดูในเนื้อหา
หอยเชลล์ หรือ หอยพัด (อังกฤษ: scallop) เป็นสัตว์มอลลัสกาฝาคู่อาศัยอยู่ในทะเล จัดอยู่ในวงศ์ Pectinidae หอยเชลล์พบได้ทุกมหาสมุทรของโลก หอยเชลล์จำนวนมากเป็นแหล่งอาหารราคาสูง ทั้งเปลือกสีสว่าง รูปพัดของหอยเชลล์บางตัว พร้อมกับแบบร่องเว้าแผ่ออกจากศูนย์กลาง ทำให้มีค่าสำหรับนักสะสมหอย
โดยชื่อสามัญในภาษาอังกฤษคำว่า "scallop" แผลงมาจากภาษาฝรั่งเศสเก่า escalope หมายถึง "เปลือก"
กายวิภาค

เช่นเดียวกับหอยนางรมแท้ (วงศ์  Ostreidae) หอยเชลล์มีกล้ามเนื้อปิดฝาอยู่ตรงกลาง ดังนั้นข้างในเปลือกของหอยมีแผลเป็นกลางอันเป็นลักษณะเฉพาะ เป็นจุดยึดสำหรับกล้ามเนื้อนี้ กล้ามเนื้อปิดฝาของหอยเชลล์ใหญ่กว่าและพัฒนากว่ากล้ามเนื้อปิดฝาของหอยนางรม เพราะพวกมันเป็นนักว่ายน้ำที่กระตือรือร้น ชาวประมงและนักวิทยาศาสตร์บางคนบอกว่า หอยเชลล์เป็นสัตว์อพยพ แต่มีหลักฐานสนับสนุนน้อยอยู่ เปลือกของมันค่อนข้างมีลักษณะสม่ำเสมอ ซึ่งทำให้นึกถึงหอยทะเลต้นแบบ และเพราะรูปทรงเรขาคณิตที่น่าพอใจนี้เอง ทำให้เปลือกหอยเชลล์เป็นของประดับตกแต่งทั่วไป
หอยเชลล์มีตาธรรมดามากถึง 100 ดวง (จากการศึกษาล่าสุดพบว่ามีมากถึง 200 ดวง)  ร้อยอยู่รอบขอบแมนเทิลของมันเหมือนกับร้อยลูกปัด ดวงตาเหล่านี้มีจำนวนไม่คงที่ เพราะธรรมดาสำหรับหอยประเภทนี้ที่จะงอกตาใหม่เพิ่ม ทั้งยังงอกใหม่เวลาบาดเจ็บได้ด้วย หากมันสูญเสียดวงตาทั้งหมด มันจะกลับมาเหมือนเดิมภายในสองเดือน ดวงตาเหล่านี้เป็นดวงตาสะท้อนแสง ขนาดเส้นผ่านศูนย์กลางราวหนึ่งมิลลิเมตร มีโครงสร้างของผลึกใสหรือคริสตัล รูปทรงสี่เหลี่ยมทำหน้าที่สะท้อนแสงเข้าสู่เรตินา  โดยมีเรตินาซึ่งมีความซับซ้อนกว่าเรตินาของหอยฝาคู่แบบอื่น ตาของมันประกอบด้วยเรตินาสองประเภท ประเภทหนึ่งตอบสนองต่อแสง และอีกประเภทหนึ่งขับความมืดออกไป อย่างเช่น เงาของผู้ล่าที่อยู่ใกล้ ๆ ดวงตาเหล่านี้ไม่สามารถแยกแยะรูปทรงได้ แต่รับรู้การเปลี่ยนแปลงลักษณะของแสงและการเคลื่อนไหวได้
ดวงตาสะท้อนแสงนี้แทนเลนส์ที่ข้างในตาเรียงรายไปด้วยกระจกซึ่งสะท้อนภาพไปโฟกัสที่จุดกึ่งกลาง ธรรมชาติของดวงตาเหล่านี้หมายความว่า หากดวงหนึ่งจ้องเข้าไปในรูม่านตาของดวงตา ดวงตานั้นจะเห็นภาพเดียวกับที่สิ่งมีชีวิตนั้นเห็น โดยสะท้อนกลับออกมา หอยเชลล์สกุล Pecten มีดวงตาสะท้อนแสงขนาดถึง 100 มิลลิเมตร อยู่ตรงขอบเปลือก ซึ่งสามารถตรวจจับวัตถุเคลื่อนไหวขณะที่เคลื่อนผ่านเลนส์ต่อเนื่องกัน
สกุล

Aequipecten Fischer, 1886
Amusium Roding, 1798
Argopecten Monterosato, 1889
Bractechlamys Iredale, 1939
Caribachlamys Waller, 1993
Chlamys Röding, 1798
Crassadoma Bernard, 1986
Cryptopecten Dall, Bartsch & Rehder, 1938
Decatopecten Sowerby II, 1839
Delectopecten Stewart, 1930
Euvola Dall, 1898
Haumea Dall, Bartsch & Rehder, 1938
Hinnites De France, 1821
Hyalopecten Verrill, 1897
Laevichlamys Waller, 1993
Leptopecten Verrill, 1897
Lindapecten Petuch, 1995
Lyropecten Conrad, 1862
Malanochlamys
Nodipecten Dall, 1898
Palliolum di Monterosato, 1884
Patinopecten Dall, 1898
Pecten Muller, 1776
Placopecten Verrill, 1897
Spathochlamys Waller, 1993
ซีวิลลอว์ (ระบบกฎหมาย)

ระบบกฎหมายทั่วโลก
ระบบกฎหมายซีวิลลอว์ (อังกฤษ: civil law) หรือเรียกอีกอย่างว่า ระบบกฎหมายลายลักษณ์อักษร เป็นระบบกฎหมายซึ่งได้รับอิทธิพลจากกฎหมายโรมัน ลักษณะพื้นฐานของซีวิลลอว์คือ เป็นกฎหมายที่บัญญัติไว้เป็นลายลักษณ์อักษร เป็นระบบประมวล และมิได้ตัดสินตามแนวคำพิพากษาของศาล ระบบกฎหมายดังกล่าวจึงได้ยึดถือฝ่ายนิติบัญญัติเป็นบ่อเกิดหลักของกฎหมาย และระบบศาลมักจะใช้วิธีพิจารณาโดยระบบไต่สวน และศาลจะไม่ผูกพันตามคำพิพากษาในคดีก่อนๆ
ในเชิงความคิด ซีวิลลอว์เป็นกลุ่มของแนวคิดและระบบกฎหมายซึ่งได้รับมาจากประมวลกฎหมายจัสติเนียน รวมไปถึงกฎหมายของชนเผ่าเยอรมัน สงฆ์ ระบบศักดินา และจารีตประเพณีภายในท้องถิ่นเอง รวมไปถึงความคิดเช่น กฎหมายธรรมชาติ แนวคิดในการจัดทำประมวลกฎหมาย และกลุ่มปฏิฐานนิยม (กลุ่มที่ยึดถือกฎหมายที่บัญญัติไว้เป็นหลัก)
ซีวิลลอว์ดำเนินจากนัยนามธรรม วางระเบียบหลักการทั่วไป และแบ่งแยกกฎระเบียบสารบัญญัติออกจากระเบียบพิจารณาความ ในระบบนี้จะให้ความสำคัญกับกฎหมายลายลักษณ์อักษรเป็นอันดับแรก เมื่อมีข้อเท็จจริงปรากฏขึ้น จะพิจารณาก่อนว่ามีกฎหมายลายลักษณ์อักษรบัญญัติไว้หรือไม่เกี่ยวกับข้อเท็จจริงดังกล่าว ถ้ามีก็จะนำกฎหมายลายที่บัญญัติไว้นั้นนำมาปรับใช้กับข้อเท็จจริง หากไม่มีกฎหมายให้พิจารณาจารีตประเพณีแห่งท้องถิ่นนั้นๆ จารีตประเพณีก็คือ ประเพณีที่ประพฤติและปฏิบัติกันมานมนาน และไม่ขัดต่อศีลธรรม ถ้าไม่ปฏิบัติตามก็ถือว่าผิด และถ้าไม่มีจารีตประเพณีที่เกี่ยวข้อง กฎหมายจะอนุโลมให้ใช้บทบัญญัติที่ใกล้เคียงอย่างยิ่งก่อน จนในที่สุดหากยังไม่มีบทกฎหมายที่ใกล้เคียงอย่างยิ่งอีก ก็จะให้นำหลักกฎหมายทั่วไปมาปรับใช้ ดังนั้นในระบบนี้จึงไม่ยึดหลักคำพิพากษาเดิม จะต้องดูตัวบทก่อนแล้วถึงจะตัดสินคดีได้
ภาพรวม

หลักสำคัญของซีวิลลอว์คือการให้ประชาชนทุกคนสามารถรู้กฎหมายที่ตนและผู้พิพากษาต้องเคารพและปฏิบัติตาม โดยที่กฎหมายนั้นต้องเป็นลายลักษณ์อักษร ซีวิลลอว์เป็นระบบกฎหมายที่ใช้กันอย่างกว้างขวางที่สุดในโลก นำมาใช้ในลักษณะต่างๆ ประมาณ 150 ประเทศ และเป็นระบบกฎหมายที่เก่าแก่ที่สุดที่ยังใช้มาจนถึงปัจจุบัน การล่าอาณานิคมทำให้ระบบซีวิลลอว์และระบบซีวิลลอว์อย่างยุโรปนำมาใช้อย่างกว้างขวางในประเทศกลุ่มละตินอเมริกา เอเชีย และแอฟริกา
บ่อเกิดสำคัญหลักของกฎหมายคือประมวลกฎหมาย ซึ่งเป็นประมวลที่รวบรวมกฎหมายที่บัญญัติขึ้นไว้อย่างเป็นระบบ การจัดทำประมวลกฎหมายมักจะเกิดจากการที่ฝ่ายนิติบัญญัติบัญญัติกฎหมายใหม่ขึ้นซึ่งได้รวมถึงกฎหมายในเรื่องเดียวกันนั้นที่มีอยู่แล้วและรวมถึงการตีความซึ่งผู้พิพากษาซึ่งได้ตีความไว้เป็นคำพิพากษา เพราะในบางกรณีการตีความกฎหมายโดยผู้พิพากษาอาจทำให้เกิดแนวคิดใหม่ทางกฎหมาย  ระบบกฎหมายที่สำคัญอื่นของโลก เช่น ระบบกฎหมายคอมมอนลอว์ และระบบกฎหมายอิสลาม
ระบบกฎหมายซีวิลลอว์อาจแบ่งได้เป็น 4 ประเภท
ซีวิลลอว์ที่ยังใช้กฎหมายโรมันและไม่มีแนวคิดในการจัดทำประมวลกฎหมายแพ่ง ได้แก่ อันดอรา และซานมาริโน
ซีวิลลอว์ที่เป็นระบบผสม กฎหมายโรมันเป็นบ่อเกิดกฎหมายที่สำคัญ แต่ยังได้รับอิทธิพลจากระบบกฎหมายคอมมอนลอว์ด้วย ได้แก่ สกอตแลนด์ และประเทศที่ใช้กฎหมายโรมัน-ดัตช์ (แอฟริกาใต้ แซมเบีย ซิมบับเว ศรีลังกา และกียานา)
ซีวิลลอว์ที่ใช้ประมวลกฎหมายเป็นหลัก เช่น ประเทศฝรั่งเศส ซึ่งโดยทั่วไปแล้ว "ซีวิลลอว์" จะหมายถึงระบบกฎหมายซีวิลลอว์ประเภทนี้ และในบทความนี้จะเป็นการอธิบายถึงซีวิลลอว์ประเภทนี้เป็นหลัก
ซีวิลลอว์ประเภทสแกนดิเนเวียน โดยมีพื้นฐานมาจากกฎหมายโรมันและกฎหมายจารีต รวมไปถึงการจัดทำประมวลกฎหมายบางส่วน  กฎหมายของรัฐหลุยเซียน่าและควิเบกอาจถือได้ว่าใช้ระบบผสม ที่มีทั้งประมวลกฎหมายแพ่งในรูปแบบฝรั่งเศสและกฎหมายจารีตของฝรั่งเศสในยุคก่อนปฏิวัติ และยังได้รับอิทธิพลจากระบบคอมมอนลอว์ด้วย
ตัวอย่างที่สำคัญของซีวิลลอว์ ได้แก่ ประมวลกฎหมายนโปเลียน (1804) ซึ่งตั้งชื่อตามจักรพรรดินโปเลียน โบนาปาร์ตแห่งฝรั่งเศส ประมวลกฎหมายดังกล่าวประกอบด้วย 3 ส่วน กล่าวคือ กฎหมายลักษณะบุคคล ทรัพย์ และกฎหมายพาณิชย์ ประมวลกฎหมายนั้นจะประกอบด้วยหลักกฎหมายที่เป็นนามธรรม ไม่ใช่การนำคำพิพากษาของศาลมารวบรวมให้เป็นกฎหมาย
ในบางครั้ง อาจเรียกระบบกฎหมายซีวิลลอว์ว่า ระบบกฎหมายโรมันใหม่ ระบบกฎหมายโรมันโน-เยอรมันิค หรือระบบกฎหมายยุโรป
ดูเพิ่ม

คอมมอนลอว์
สะพานเชียงราก

| สะพานเชียงราก |
| --- | --- |
เส้นทาง:  ถนนกาญจนาภิเษก
ข้าม: แม่น้ำเจ้าพระยา
ที่ตั้ง: อำเภอสามโคก จังหวัดปทุมธานี อำเภอบางไทร จังหวัดพระนครศรีอยุธยา
ชื่อทางการ: สะพานเชียงราก
ผู้ดูแล: กรมทางหลวง
เหนือน้ำ: สะพานเกาะเกิด
ท้ายน้ำ: สะพานปทุมธานี
ประวัติ
วันเริ่มสร้าง: พ.ศ. 2539
วันสร้างเสร็จ: พ.ศ. 2541
ที่ตั้ง

สะพานเชียงราก เป็นสะพานข้ามแม่น้ำเจ้าพระยา เชื่อมพื้นที่ระหว่างอำเภอสามโคก จังหวัดปทุมธานี กับอำเภอบางไทร จังหวัดพระนครศรีอยุธยา เป็นส่วนหนึ่งของถนนกาญจนาภิเษกฝั่งตะวันตก สะพานนี้อยู่ทางท้ายน้ำของสะพานเกาะเกิด และทางเหนือน้ำของ สะพานปทุมธานี
ดูเพิ่ม

ถนนกาญจนาภิเษก
แหล่งข้อมูลอื่น

แผนที่และภาพถ่ายทางอากาศของ สะพานเชียงราก
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°00′N 100°00′E﻿ / ﻿13.00°N 100.00°E﻿ / 13.00; 100.00
| สะพานข้ามแม่น้ำเจ้าพระยาในปัจจุบัน |
| --- | --- | --- | --- |
| เหนือน้ำ สะพานเกาะเกิด  | สะพานเชียงราก   | ท้ายน้ำ สะพานปทุมธานี  |  |
| ด ค กจุดข้ามแม่น้ำเจ้าพระยา |
| --- | --- | --- |
| จังหวัดนครสวรรค์ |  สะพานเดชาติวงศ์  สะพานตะเคียนเลื่อน  สะพานชุมชนตานิว-มณีวงศ์  สะพานสมเด็จพระวันรัต (เฮง เขมจารี)  |  |
| จังหวัดอุทัยธานี |  สะพานมโนรมย์ 1  |  |
| จังหวัดชัยนาท |  สะพานมโนรมย์ 1  สะพานธรรมจักร  สะพานศรีธรรมจักร  สะพานชัยนาท  เขื่อนเจ้าพระยา  สะพานสรรพยา  |  |
| จังหวัดสิงห์บุรี |  สะพานอินทร์บุรี  สะพานบางระจัน  สะพานอนุสรณ์ 100 ปี สิงห์บุรี (หลวงพ่อแพ 99)  สะพานพรหมบุรี  |  |
| จังหวัดอ่างทอง |  สะพานพระมหาพุทธพิมพ์ 1  สะพานอ่างทอง  สะพานเลี่ยงเมืองอ่างทอง  สะพานป่าโมก  |  |
| จังหวัดพระนครศรีอยุธยา |  สะพานจุฬามณี  สะพานอยุธยา-ภูเขาทอง  สะพานกษัตราธิราช  สะพานอโยธยา  สะพานเกาะเรียน  สะพานเกาะเกิด  สะพานเชียงราก 2  |  |
| จังหวัดปทุมธานี |  สะพานเชียงราก 2  สะพานปทุมธานี 1  สะพานปทุมธานี 2  สะพานนนทบุรี 3  |  |
| จังหวัดนนทบุรี |  สะพานนนทบุรี 3  สะพานพระราม 4  สะพานคู่ขนานสะพานพระนั่งเกล้า  สะพานพระนั่งเกล้า  สะพานรถไฟฟ้ามหานคร สายฉลองรัชธรรม  สะพานมหาเจษฎาบดินทรานุสรณ์  สะพานพระราม 5  สะพานพระราม 7 4  สะพานรถไฟฟ้าชานเมือง สายสีแดงอ่อน 4  |  |
| กรุงเทพมหานคร |  สะพานพระราม 7 4  สะพานรถไฟฟ้าชานเมือง สายสีแดงอ่อน 4  สะพานพระราม 6  สะพานทางพิเศษประจิมรัถยา  สะพานรถไฟฟ้ามหานคร สายเฉลิมรัชมงคล  สะพานกรุงธน  สะพานพระราม 8  สะพานสมเด็จพระปิ่นเกล้า  อุโมงค์รถไฟฟ้ามหานคร สายเฉลิมรัชมงคล  สะพานปฐมบรมราชานุสรณ์  สะพานพระปกเกล้า  สะพานสมเด็จพระเจ้าตากสินมหาราช  สะพานพระราม 3  สะพานกรุงเทพ  สะพานพระราม 9  สะพานทศมราชัน  สะพานภูมิพล 1 5  |  |
| จังหวัดสมุทรปราการ |  สะพานภูมิพล 1 5  สะพานภูมิพล 2  สะพานกาญจนาภิเษก  |  |
ตัวเอียง: กำลังก่อสร้าง/ยังไม่เปิดใช้งาน 1เชื่อมระหว่างจังหวัดอุทัยธานีกับจังหวัดชัยนาท; 2เชื่อมระหว่างจังหวัดปทุมธานีกับจังหวัดพระนครศรีอยุธยา; 3เชื่อมระหว่างจังหวัดปทุมธานีกับจังหวัดนนทบุรี; 4เชื่อมระหว่างจังหวัดนนทบุรีกับกรุงเทพมหานคร; 5เชื่อมระหว่างกรุงเทพมหานครกับจังหวัดสมุทรปราการ
หวัง อี้ (นักการเมือง)

| หวัง อี้ |
| --- | --- |


รัฐมนตรีว่าการกระทรวงการต่างประเทศจีน
รักษาการ
เริ่มดำรงตำแหน่ง  25 กรกฎาคม 2023
หัวหน้ารัฐบาล: หลี่ เฉียง
Party Secretary: Qi Yu
ก่อนหน้า: ฉิน กัง
ดำรงตำแหน่ง 16 มีนาคม 2013 – 30 ธันวาคม 2022
หัวหน้ารัฐบาล: หลี่ เค่อเฉียง
Party Secretary: จาง เย่ซุ่ย Qi Yu
ก่อนหน้า: หยาง เจี๋ยฉือ
ถัดไป: ฉิน กัง
 
ข้อมูลส่วนบุคคล
เกิด:  (1953-10-19) 19 ตุลาคม ค.ศ. 1953 (71 ปี) ปักกิ่ง, จีน
พรรคการเมือง: พรรคคอมมิวนิสต์จีน (1981–ปัจจุบัน)
การศึกษา:  Beijing International Studies University (BA)  Nankai University (MEc)  China Foreign Affairs University 

หวัง อี้ (จีน: 王毅; เกิด 19 ตุลาคม 1953) เป็นนักการทูตและนักการเมืองอาวุโสของจีนซึ่งดำรงตำแหน่งผู้อำนวยการสำนักงานคณะกรรมาธิการต่างประเทศส่วนกลางของพรรคคอมมิวนิสต์จีน ทำให้เขาเป็นนักการทูตระดับสูงสุดของจีนและเป็น มนตรี
รัฐกิจ ตั้งแต่ ค.ศ. 2018 และเป็นสมาชิกโปลิตบูโรของพรรคคอมมิวนิสต์จีนตั้งแต่ ค.ศ. 2022 ก่อนหน้านี้เขาดำรงตำแหน่งรัฐมนตรีต่างประเทศตั้งแต่ปี ค.ศ. 2012 ถึง 2022
ชีวิตส่วนตัว

หวังเกิดที่ปักกิ่ง หลังจากสำเร็จการศึกษาระดับมัธยมปลายในเดือนกันยายน ค.ศ. 1969 เขาถูกส่งไปยังภาคตะวันออกเฉียงเหนือของจีน ต่อมาเขารับราชการในกองทหารก่อสร้างภาคตะวันออกเฉียงเหนือใน มณฑลเฮยหลงเจียง เป็นเวลาแปดปี
ในเดือนธันวาคม ค.ศ. 1977 หวังกลับไปปักกิ่ง และในปีเดียวกันนั้นก็ได้ลงทะเบียนเรียนในภาควิชาภาษาเอเชียและแอฟริกาของ มหาวิทยาลัยการศึกษานานาชาติปักกิ่ง เขาเรียน ภาษาญี่ปุ่น ที่มหาวิทยาลัยแห่งนี้ โดยสำเร็จการศึกษาระดับปริญญาตรีในเดือนกุมภาพันธ์ ค.ศ. 1982 เขาเป็นที่รู้จักจากการพูดภาษาอังกฤษและภาษาญี่ปุ่นได้อย่างคล่องแคล่ว
อาชีพ > อาชีพช่วงต้น

เมื่อสำเร็จการศึกษาจากมหาวิทยาลัย หวังถูกส่งไปยังกองกิจการเอเชียของกระทรวงการต่างประเทศโดยพ่อตาของเขา ซึ่งเขาเริ่มอาชีพการงานในฐานะนักการทูต ในเดือนกันยายน ค.ศ. 1989 เขาถูกส่งไปยังสถานทูตจีนในญี่ปุ่นและรับราชการที่นั่นเป็นเวลาห้าปี เมื่อเขาเดินทางกลับจีนในเดือนมีนาคม ค.ศ. 1994 หวังได้รับแต่งตั้งให้เป็นรองหัวหน้ากองกิจการเอเชียของกระทรวงการต่างประเทศและได้รับการเลื่อนตำแหน่งให้เป็นหัวหน้ากองในปีถัดมา ตั้งแต่เดือนสิงหาคม ค.ศ. 1997 ถึงกุมภาพันธ์ ค.ศ. 1998 หวัง เป็นวิทยากรรับเชิญที่สถาบันความสัมพันธ์ระหว่างประเทศของมหาวิทยาลัยจอร์จทาวน์ในสหรัฐอเมริกา ไม่นานหลังจากที่เขากลับมา เขาได้รับการเลื่อนตำแหน่งให้เป็นผู้ช่วยรัฐมนตรีและผู้อำนวยการสำนักวิจัยนโยบาย ตั้งแต่กันยายน ค.ศ. 1999 หวังเรียนต่อด้านความสัมพันธ์ระหว่างประเทศที่ China Foreign Affairs University และได้รับปริญญาเอก ในเดือนกุมภาพันธ์ ค.ศ. 2001 หวังได้รับแต่งตั้งเป็นรัฐมนตรีช่วยว่าการกระทรวงการต่างประเทศ รับผิดชอบงานกิจการเอเชีย เขาเป็นรัฐมนตรีช่วยว่าการที่อายุน้อยที่สุด
ในเดือนกันยายน ค.ศ. 2004 หวังได้รับแต่งตั้งให้เป็นเอกอัครราชทูตจีนประจำประเทศญี่ปุ่น เขาดำรงตำแหน่งนี้จนถึงเดือนกันยายน ค.ศ. 2007 ในเดือนมิถุนายน ค.ศ. 2008 หวังรับตำแหน่งต่อจาก เฉิน ยุนหลิน ในตำแหน่งผู้อำนวยการ สำนักงานกิจการไต้หวัน ของ คณะมนตรีรัฐกิจสาธารณรัฐประชาชนจีน
อาชีพ > รัฐมนตรีว่าการกระทรวงการต่างประเทศ > แต่งตั้ง

เมื่อวันที่ 16 มีนาคม ค.ศ. 2013 หวังได้รับแต่งตั้งเป็นรัฐมนตรีว่าการกระทรวงการต่างประเทศหลังจากที่เขาได้รับอนุมัติจาก สภาประชาชนแห่งชาติ
อาชีพ > การเจรจาสันติภาพ

หวังเริ่มการเยือนตะวันออกกลางครั้งสำคัญในเดือนธันวาคม ปี ค.ศ. 2013 เพื่อไปเยือนอิสราเอลและปาเลสไตน์ เขาหารือกับผู้นำของทั้งสองประเทศถึงความสำคัญของข้อตกลงนิวเคลียร์กับอิหร่านและความสำคัญของการเจรจาสันติภาพอย่างต่อเนื่อง โดยกล่าวว่า "สงครามไม่ได้ช่วยแก้ปัญหา ความรุนแรงเพิ่มความเกลียดชัง การเจรจาสันติภาพเป็นหนทางเดียวที่เหมาะสม"
ตำบลโคกไทย (อำเภอปักธงชัย)

| ตำบลโคกไทย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Khok Thai
ตำบลโคกไทยที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลโคกไทยตำบลโคกไทย (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลโคกไทยตำบลโคกไทย (ประเทศไทย)แสดงแผนที่ประเทศไทย
พิกัด: 14°43′17″N 102°05′43″E﻿ / ﻿14.721478°N 102.095287°E﻿ / 14.721478; 102.095287
ประเทศ: ไทย
จังหวัด: นครราชสีมา
อำเภอ: ปักธงชัย
พื้นที่
 • ทั้งหมด: 45 ตร.กม. (17 ตร.ไมล์)
ประชากร (2564)
 • ทั้งหมด: 4,886 คน
 • ความหนาแน่น: 110 คน/ตร.กม. (280 คน/ตร.ไมล์)
รหัสไปรษณีย์ : 30150
รหัสภูมิศาสตร์: 301403
 ส่วนหนึ่งของสารานุกรมประเทศไทย
| องค์การบริหารส่วนตำบลโคกไทย |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: ปักธงชัย
การปกครอง
 • นายก: นายมานพ กล้ากระโทก
รหัส อปท.: 06301411
ที่อยู่ที่ทำการ: ที่ทำการองค์การบริหารส่วนตำบลโคกไทย ตำบลโคกไทย อำเภอปักธงชัย จังหวัดนครราชสีมา 30150
โทรศัพท์: 0-4475-6727
โทรสาร: 0-4475-6727
เว็บไซต์: www.kogthai.go.th
 ส่วนหนึ่งของสารานุกรมประเทศไทย
โคกไทย เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโคกไทย ตั้งอยู่ห่างจากอำเภอปักธงชัย ประมาณ 8 กิโลเมตร
อาณาเขตติดต่อ

ทิศเหนือ ติดต่อกับ ตำบลไชยมงคล (อำเภอเมืองนครราชสีมา)
ทิศใต้ ติดต่อกับ ตำบลดอน (อำเภอปักธงชัย)
ทิศตะวันออก ติดต่อกับ ตำบลพลับพลา (อำเภอโชคชัย)
ทิศตะวันตก ติดต่อกับ ตำบลเมืองปัก และตำบลธงชัยเหนือ (อำเภอปักธงชัย)
การปกครอง

ตำบลโคกไทย แบ่งการปกครองออกเป็น 11 หมู่บ้าน คือ
หมู่ที่ 1 ห้วย
หมู่ที่ 2 ศีรษะกระบือ
หมู่ที่ 3 สำลายใต้
หมู่ที่ 4 บุสมอ
หมู่ที่ 5 สำลาย
หมู่ที่ 6 โคกไทย
หมู่ที่ 7 หนองล้างช้าง
หมู่ที่ 8 หนองกระทุ่ม
หมู่ที่ 9 หัวนา
หมู่ที่ 10 หนองใหญ่
หมู่ที่ 11 โคกกระเบื้อง
สถานที่สำคัญ

โรงเรียน
โรงเรียนบ้านโคกเกษม(สหรัฐ-ราษฎร์สามัคคี)
โรงเรียนบ้านหนองล้างช้าง
โรงเรียนวัดศีรษะกระบือ
วัด/สำนักสงฆ์
วัดศีรษะกระบือ
วัดโคกเกษม
วัดหนองล้างช้าง
วัดหัวนา
หางโจวเซนจูรีเซนเตอร์

| หางโจวเซ็นจูรีเซ็นเตอร์ |
| --- | --- |
หางโจวเซนจูรีเซนเตอร์ ในเดือนพฤษภาคม ค.ศ. 2023

ข้อมูลทั่วไป
ประเภท: ผสม (อาคารสำนักงาน, ศูนย์การค้า, โรงแรม และอาคารชุดเพื่อพักอาศัย)
ความสูง
หลังคา: 310 เมตร (1,017.1 ฟุต)
ข้อมูลทางเทคนิค
พื้นที่แต่ละชั้น: 530,892 ตารางเมตร (5,714,500 ตารางฟุต)
การออกแบบและการก่อสร้าง
สถาปนิก: สกิดมอร์, โอวิงส์ และเมอร์ริล
หางโจวเซนจูรีเซนเตอร์ (จีน: 杭州世纪中心) หรือ กรีนแลนด์เซนเตอร์หางโจวเกต (จีน: 绿地中心·杭州之门)  เป็นตึกแฝดที่ตั้งอยู่ในศูนย์กีฬาโอลิมปิกหางโจว เริ่มก่อสร้างฐานรากเสาเข็มเมื่อวันที่ 13 ตุลาคม ค.ศ. 2017 เดิมมีแผนจะแล้วเสร็จและส่งมอบก่อนการแข่งขันกีฬาเอเชียนเกมส์ในปี 2022 แต่ได้เลื่อนกำหนดการแล้วเสร็จเป็นในปีถัดมา
อาคารนี้เป็นตึกแฝดที่สูงที่สุดในสามเหลี่ยมปากแม่น้ำแยงซี และเป็นอาคารที่สูงที่สุดในหางโจว ด้วยความสูง 310 เมตร อีกทั้งเชื่อมต่อกับเขตธุรกิจเฉียนเจียงอีกด้วย
ประวัติ

กรีนแลนด์กรุ๊ปซื้อที่ดินดังกล่าวในราคา 545 ล้านเหรินหมินปี้ อาคารออกแบบโดยสกิดมอร์, โอวิงส์ และเมอร์ริล และ East China Institute of Huajian Group ด้วยเงินลงทุนเกือบ 1 หมื่นล้านเหรินหมินปี้ อาคารแฝดรูปทรงคล้ายปีกอันเป็นเอกลักษณ์นี้มาจากตัวอักษร H ตัวแรกในพินอินชื่อของเมืองหางโจว ซึ่งหมายความว่า เมืองกำลังทะยานไปอย่างกลมกลืนและสวยงาม พื้นที่ดิน 77,572 ตารางเมตรและพื้นที่ก่อสร้างทั้งหมดคือ 530,892 ตารางเมตร ความสูงถึงชั้นหลังคาของตึกแฝดอยู่ที่ 282 เมตร และความสูงถึงชั้นปลายยอดอยู่ที่ 310 เมตร  ภายในอาคารประกอบด้วยสำนักงาน ธุรกิจครบวงจร โรงแรมระดับห้าดาว และห้างสรรพสินค้าบูติก
แหล่งข้อมูลอื่น

รายละเอียดอสังหาริมทรัพย์หางโจวเกต เก็บถาวร 2021-01-11 ที่ เวย์แบ็กแมชชีน
หางโจวเกต
สแกมหลอกให้รัก

พาสปอร์ตอเมริกันปลอมนี้ได้ใช้จริงๆ ในสแกมหลอกให้รัก 
การหลอกลวงอาจจะชัดเจนสำหรับคนอื่นๆ เช่น รูปภาพในหนังสือเดินทางนี้ ไม่ตรงกับระเบียบในเรื่องขนาดหรือท่าทาง แต่เหยื่อก็มักจะมองข้ามสัญญาณเตือนต่างๆ เหล่านี้
สแกมหลอกให้รัก (อังกฤษ: romance scam) เป็นกลหลอกลวงชนิดหนึ่ง ที่ผู้ร้ายแสร้งแสดงความรักกับเหยื่อเพื่อให้เหยื่อหลงรัก แล้วใช้ความรู้สึกนั้นเพื่อให้เหยื่อส่งเงินไปให้โดยอาศัยเหตุการณ์หลอกลวงต่างๆ หรือใช้ฉ้อฉลเหยื่อโดยวิธีอื่นๆ 
การฉ้อฉลอาจจะเกี่ยวกับเงิน บัญชีธนาคาร บัตรเครดิต หนังสือเดินทาง บัญชีอีเมล หรือบัตรประชาชนของเหยื่อ 
หรือหลอกให้เหยื่อโกงเงินเพื่อประโยชน์แก่ "คนรัก"
แสกมเช่นนี้มักจะทำเป็นกลุ่มโดยแก๊งผู้ร้าย ผู้ทำงานร่วมกันเพื่อจะหลอกเอาเงินจากเหยื่อหลายคนพร้อมๆ กัน
ความเสียหายจากสแกมนี้ มากยิ่งกว่าสแกมทางอินเทอร์เน็ตอื่นๆ ที่คล้ายกัน เช่น สแกมช่างคอมพิวเตอร์ (technical support scam)
ในประเทศไทย สำนักงานคณะกรรมการข้าราชการตำรวจ (สง.ก.ตร.) ระบุว่าเป็นการหลอกให้รักโดยปลอมแปลง PROFILE เป็นบุคคลหน้าตาดี เข้ามาตีสนิทจากแอปหาคู่ หรือจากบัญชีออนไลน์ แล้วหลอกให้ลงทุนในแอปหรือโปรแกรมลงทุนปลอม เช่น เทรดหุ้นปลอม เงินดิจิทัลปลอม สกุลเงินปลอม ทองคำทิพย์ เป็นต้น หรือให้โอนเงินให้ หรือให้ยืมเงิน ทำทีจะส่งทรัพย์สินมาให้จากต่างประเทศ แต่สุดท้าย ลวงเอาเงินค่าธรรรมเนียมต่าง ๆ หรือหลอกให้โอนเงินโดยอ้างว่าจะคืนให้หลายเท่าตัว
รูปภาพที่ถูกขโมย

ผู้ร้ายสแกมนี้จะตั้งหน้าเว็บส่วนตัว โดยใช้รูปภาพที่ขโมยมาจากคนหน้าตาดี เพื่อล่อให้คนติดต่อตน 
วิธีการนี้ เป็นเช่นเดียวกับสแกมที่เรียกในภาษาอังกฤษว่า catfishing
รูปมักจะเป็นของดาราหรือของนาย/นางแบบที่ยังไม่ค่อยรู้จัก เพื่อใช้หลอกเหยื่อว่า กำลังคุยกับบุคคลนั้นจริงๆ 
บางครั้งก็อาจจะปลอมตัวเป็นทหาร ซึ่งใช้เป็นข้อแก้ตัวได้ว่า ทำไมจึงไม่มาพบกับเหยื่อ
เพราะผู้ร้ายจะดูไม่เหมือนรูปภาพที่ใช้โดยประการทั้งปวง ปกติจึงจะไม่มาเจอกับเหยื่อตัวต่อตัว หรือแม้แต่คุยกันทางวิดีโอ 
โดยอาจใช้ข้อแก้ตัวที่พอฟังได้ว่า ทำไมจึงให้เห็นหน้าไม่ได้ เช่น เพราะกำลังเดินทางอยู่ หรือว่ากล้องที่มีเสีย
การหลอกเหยื่อ

ผู้ร้ายจะชำนาญในวิธีต่างๆ ที่จะหลอกให้เหยื่อเชื่อ เช่น ส่งกลอนรัก ส่งข้อความหมิ่นเหม่ทางเพศไปทางอีเมล สร้างความสัมพันธ์ที่ดูเหมือนกับความรัก โดยให้สัญญาว่า "วันหนึ่งเราจะมาแต่งงานกัน"
ผู้ร้ายจะติดต่อแลกเปลี่ยนข้อความกับเหยื่อไปเรื่อยๆ จนกระทั่งรู้สึกว่า มีความสัมพันธ์ดีพอที่จะขอเงิน 
โดยถือเอาประโยชน์จากความรู้สึกของเหยื่อว่ามีความสัมพันธ์กันเมื่อหลอกให้ส่งเงินไปให้ 
หรืออาจจะขอค่าน้ำมัน หรือว่าค่ารถ หรือว่าค่าเครื่องบิน เพื่อที่จะไปเยี่ยมเหยื่อ หรือขอค่าไปหาหมอ หรือค่าเทอร์ม 
โดยปกติจะสัญญาว่า วันหนึ่งจะมาอยู่กับเหยื่อ
บางรายอาจจะชวนเหยื่อให้ไปเยี่ยมประเทศของตน 
ในบางกรณี เหยื่ออาจจะไปเยี่ยมโดยมี "ของขวัญเป็นเงิน" สำหรับ "สมาชิกครอบครัวของคนรัก" หรือว่ามีสินบนเพื่อจะให้แก่เจ้าหน้าที่ที่ฉ้อราษฎร์บังหลวง แต่เหยื่อกลับถูกทำร้าย หรือว่าถูกปล้น หรือแม้แต่ถูกฆ่า
สแกมจะยุติก็ต่อเมื่อเหยื่อเข้าใจว่ากำลังถูกหลอก หรือว่าไม่ส่งเงินไปให้ผู้ร้ายอีกต่อไป
แก๊งอาชญากร

แก๊งอาชญากรมักจะหลอกคนที่เหงาทั่วโลกโดยหลอกลวงว่า นี่เป็นความรักและความห่วงใย
ผู้ร้ายจะโพสต์หน้าเว็บในเว็บไซต์หาคู่ หรือในบัญชีสื่อสังคม หรือในเว็บโฆษณา หรือแม้แต่ฟอรัมออนไลน์ เพื่อเสาะหาเหยื่อ
ผู้ร้ายปกติจะพยายามขอติดต่อด้วยวิธีการสื่อสารอื่นที่เป็นส่วนตัวมากกว่า เช่น อีเมล หรือเบอร์โทรศัพท์ ในการสร้างความเชื่อใจกับเหยื่อ
เพราะผู้ร้ายทำงานเป็นแก๊ง ก็จะมีสมาชิกแก๊งที่อยู่ออนไลน์ตลอดเวลาเพื่อคอยส่งข้อความต่างๆ ให้แก่เหยื่อ
การสลับกันทำการเช่นนี้โดยทำเป็นเหมือนคนเดียวกัน เป็นสิ่งที่เห็นได้ยากในข้อความเขียน เทียบกับถ้ามาเจอกันตัวต่อตัว หรือคุยกันทางวิดีโอ หรือคุยกันทางโทรศัพท์ ซึ่งจะเห็นได้ชัดเจนว่าเป็นคนละคน